《忆越州》
宋代·薛奎

千岩万壑争清奇，天地灵秀应无遗。
吟舟恐在碧霄上，湖心澄波涵月时。

作者简介：（967—1034）绛州正平人，字宿艺，一字伯艺。太宗淳化三年进士。历淮南转运副使、江淮制置发运使，疏漕河、废三堰以便饷运。入为三司副使。仁宗即位，权知开封府，为政严敏。使契丹还，权御史中丞，上疏论择人、求治等十数事。出知秦州，有治绩。天圣七年，任参知政事，谋议无所避。明道二年，以疾辞位。卒谥简肃。有文集。